**ส่วนที่ 1**

**ส่วนที่ 1**

**บทนำ**

**1. การวิเคราะห์ความเสี่ยงในการเกิดการทุจริตในเทศบาลตำบลบ้านสวน**

การวิเคราะห์ความเสี่ยงที่อาจเกิดการทุจริตในเทศบาลตำบลบ้านสวนวิเคราะห์จากระบบการตรวจสอบแต่ละกองงานของเทศบาลตำบลบ้านสวนอาจพบว่าผู้บริหารและผู้บังคับบัญชาข้าราชการส่วนท้องถิ่น ไม่ควบคุมดูแลเจ้าหน้าที่ให้ปฏิบัติตามกฎหมายและระเบียบข้อบังคับต่างๆอย่างเคร่งครัดและฝ่ายสภาฯที่ต้องทำหน้าที่เป็นฝ่ายกำกับดูแลและควบคุมคอยตรวจสอบการทำงานของฝ่ายบริหารให้ถูกต้องเหมาะสมเพื่อประโยชน์ของประชาชนนั้น กลับพบว่าปัจจุบันฝ่ายสภาเทศบาลโดยส่วนใหญ่กับกลายเป็นกลุ่มเดียวกับผู้บริหารเทศบาล จึงทำให้สมาชิกสภาเทศบาลเข้าไปมีส่วนร่วมในการตรวจสอบผู้บริหารเทศบาลได้น้อยซึ่งอาจก่อให้เกิดการทุจริตในเทศบาลได้

**ลักษณะที่อาจเกิดการทุจริตในส่วนของเทศบาลตำบลบ้านสวน** จำแนกเป็น 7 ประเภท ดังนี้

1) การทุจริตด้านงบประมาณ การทำบัญชี การจัดซื้อจัดจ้าง และการเงินการคลัง ส่วนใหญ่เกิดจากการละเลยของเทศบาลตำบลบ้านสวน

2) สภาพหรือปัญหาที่เกิดจากตัวบุคคล

3) สภาพการทุจริตอันเกิดจากช่องว่างของกฎระเบียบและกฎหมาย

4) สภาพหรือลักษณะปัญหาของการทุจริตที่เกิดจากการขาดความรู้ความเข้าใจและขาดคุณธรรมจริยธรรม

5) สภาพหรือลักษณะปัญหาที่เกิดจากการขาดประชาสัมพันธ์ให้ประชาชนทราบ

6) สภาพหรือลักษณะปัญหาของการทุจริตที่เกิดจากการตรวจสอบขาดความหลากหลายในการตรวจสอบจากภาคส่วนต่างๆ

7) สภาพหรือลักษณะปัญหาของการทุจริตที่เกิดจากอำนาจ บารมี และอิทธิพลท้องถิ่น

**สาเหตุและปัจจัยที่อาจนำไปสู่การทุจริตของเทศบาลตำบลบ้านสวนสามารถสรุปเป็นประเด็นได้ ดังนี้**

**1) โอกาส** แม้ว่าในปัจจุบันมีหน่วยงานและกฎหมายที่เกี่ยวข้องกับการป้องกันและปราบปรามการทุจริตแต่พบว่า ยังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้นจากการบังคับใช้กฎหมายที่ไม่เข้มแข็ง กฎหมาย กฎระเบียบไม่รัดกุม และอำนาจหน้าที่โดยเฉพาะข้าราชการระดับสูงก็เป็นอีกโอกาสหนึ่งที่ทำให้เกิดการทุจริต

**2) สิ่งจูงใจ** เป็นที่ยอมรับว่าสภาวะทางเศรษฐกิจที่มุ่งเน้นเรื่องของวัตถุนิยม สังคมทุนนิยม ทำให้คนในปัจจุบันมุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะทำพฤติกรรมการทุจริตมากยิ่งขึ้น

**3) การขาดกลไกในการตรวจสอบความโปร่งใส** การทุจริตในปัจจุบันมีรูปแบบที่ซับซ้อนขึ้น โดยเฉพาะการทุจริตในเชิงนโยบายที่ทำให้การทุจริตกลายเป็นความชอบธรรมในสายตาของประชาชน ขาดกลไกการตรวจสอบความโปร่งใสที่มีประสิทธิภาพ ดังนั้นจึงเป็นการยากที่จะเข้าไปตรวจสอบการทุจริตของบุคคลเหล่านี้

**4) การผูกขาด** ในบางกรณีการดำเนินงานของภาครัฐ ได้แก่ การจัดซื้อ-จัดจ้าง เป็นเรื่องของการผูกขาด ดังนั้นจึงมีความเกี่ยวข้องเป็นห่วงโซ่ผลประโยชน์ทางธุรกิจ ในบางครั้งพบบริษัทมีการให้สินบนแก่เจ้าหน้าที่เพื่อให้ตนเองได้รับสิทธิในการดำเนินงานโครงการของภาครัฐ รูปแบบของการผูกขาด ได้แก่ การผูกขาดในโครงการก่อสร้างและโครงสร้างพื้นฐานภาครัฐ

**5) การได้รับค่าตอบแทนที่ไม่เหมาะสม** รายได้ไม่เพียงพอต่อรายจ่าย ความยากจนถือเป็นปัจจัยหนึ่งที่ทำให้ข้าราชการมีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหาช่องทางเพื่อเพิ่ม “รายได้พิเศษ” ให้กับตนเองและครอบครัว

**6) การขาดจริยธรรม คุณธรรม** ในสมัยโบราณ ความซื่อสัตย์สุจริตเป็นคุณธรรมที่ได้รับการเน้นเป็นพิเศษถือว่าเป็นเครื่องวัดความดีของคน แต่ในปัจจุบัน พบว่า คนมีความละอายต่อบาปและเกรงกลัวบาปน้อยลง และมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม

**7) มีค่านิยมที่ผิด**ปัจจุบันค่านิยมของสังคมได้เปลี่ยนจากยกย่องคนดี คนที่มีความซื่อสัตย์สุจริตเป็นยกย่องคนที่มีเงิน คนที่เป็นเศรษฐี มหาเศรษฐี คนที่มีตำแหน่งหน้าที่การงานสูง ด้วยเหตุนี้ ผู้ที่มีค่านิยมที่ผิดเห็นว่าการทุจริตเป็นวิถีชีวิตเป็นเรื่องปกติธรรมดา เห็นคนซื่อเป็นคนเซ่อ เห็นคนโกงเป็นคนฉลาด ย่อมจะทำการทุจริตฉ้อราษฎร์บังหลวง โดยไม่มีความละอายต่อบุญและบาป และไม่เกรงกลัวต่อกฎหมายของบ้านเมือง

**2. หลักการและเหตุผล**

ปัจจุบันปัญหาการทุจริตคอร์รัปชันในประเทศไทยถือเป็นปัญหาเรื้อรังที่นับวันยิ่งจะทวีความรุนแรงและสลับซับซ้อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่นคงของชาติ เป็นปัญหาลำดับต้น ๆ ที่ขัดขวางการพัฒนาประเทศทั้งในด้านเศรษฐกิจสังคมและการเมืองเนื่องจากเกิดขึ้นทุกภาคส่วนในสังคมไทย ไม่ว่าจะเป็นภาคการเมือง ภาคราชการ โดยเฉพาะเทศบาลตำบลบ้านสวนซึ่งเป็นองค์กรปกครองส่วนทองถิ่นประเภทหนึ่ง ที่มักถูกมองจากสังคมภายนอกว่าเป็นองค์กรที่เอื้อต่อการทุจริตคอร์รัปชันและมักจะปรากฏข่าวการทุจริตของอปท.ตามสื่อและรายงานของทางราชการอยู่เสมอ ซึ่งได้ส่งผลสะเทือนต่อกระแสการกระจายอำนาจและความศรัทธาต่อระบบการปกครองส่วนท้องถิ่นอย่างยิ่ง ส่งผลให้ภาพลักษณ์ของประเทศไทยเรื่องการทุจริตคอร์รัปชันมีผลในเชิงลบ สอดคล้องกับการจัดอันดับดัชนีชี้วัดภาพลักษณ์คอร์รัปชัน (Corruption Perception Index – CPI) ซึ่งเป็นเครื่องมือที่ใช้ประเมินการทุจริตคอร์รัปชันทั่วโลกที่จัดโดยองค์กรเพื่อความโปร่งใสนานาชาติ (Transparency International – IT) พบว่า ผลคะแนนของประเทศไทยระหว่างปี 2555 – 2558 อยู่ที่ 35-38 คะแนน จากคะแนนเต็ม 100 โดยในปี 2558 อยู่อันดับที่ 76 จาก 168 ประเทศทั่วโลก และเป็นอันดับที่ 3 ในประเทศอาเซียนรองจากประเทศสิงคโปร์และประเทศมาเลเซีย และล่าสุดพบว่าผลคะแนนของประเทศไทยปี 2559 ลดลง 3 คะแนน จากปี 2558 ได้ลำดับที่ 101 จาก 168 ประเทศ ซึ่งสามารถสะท้อนให้เห็นว่าประเทศไทยเป็นประเทศที่มีปัญหาการคอร์รัปชันอยู่ในระดับสูง

แม้ว่าในช่วงระยะที่ผ่านมา ประเทศไทยได้แสดงให้เห็นถึงความพยายามในการปราบปรามการป้องกันการทุจริต ไม่ว่าจะเป็น การเป็นประเทศภาคีภายใต้อนุสัญญาสหประชาชาติว่าด้วยการต่อต้านการทุจริต (United Nations Convention Against Corruption-UNCAC)พ.ศ. 2546 การจัดตั้งองค์กรตามรัฐธรรมนูญ โดยเฉพาะอย่างยิ่งคณะกรรมการป้องกันปราบปรามการทุจริตแห่งชาติได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ แต่ปัญหาการทุจริตในประเทศไทยไม่ได้มีแนวโน้มที่ลดน้อยถอยลง สาเหตุที่ทำให้การทุจริตเป็นปัญหาที่สำคัญของสังคมไทยประกอบด้วยปัจจัยทางด้านพื้นฐานโครงสร้างสังคม ซึ่งเป็นสังคมที่ตั้งอยู่บนพื้นฐานความสัมพันธ์แนวดิ่ง (Vertical Relation) หรืออีกนัยหนึ่งคือ พื้นฐานของสังคมอุปถัมภ์ที่ทำให้สังคมไทยยึดติดกับการช่วยเหลือเกื้อกูลกัน โดยเฉพาะในหมู่ญาติพี่น้องและพวกพ้อง ยึดติดกับกระแสบริโภคนิยม วัตถุนิยม ติดความสบาย ยกย่องคนที่มีเงินและมีอำนาจ คนไทยบางส่วนมองว่าการทุจริตคอรัปชันเป็นเรื่องปกติที่ยอมรับได้ ซึ่งนับได้ว่าเป็นปัญหาที่ฝังรากลึกในสังคมไทยมาตั้งแต่อดีตหรือกล่าวได้ว่าเป็นส่วนหนึ่งของค่านิยมและวัฒนธรรมไทยไปแล้วผนวกกับปัจจัยทางด้านการทำงานที่ไม่ได้บูรณาการความร่วมมือของทุกภาคส่วนไว้ด้วยกัน จึงส่งผลให้การทำงานของกลไกหรือความพยายามที่ได้กล่าวมาข้างต้นไม่สามารถทำได้อย่างเต็มศักยภาพ ขาดความเข้มแข็ง

ปัจจุบันยุทธศาสตร์ชาติว่าด้วยการป้องกันและปราบปรามการทุจริตที่ใช้อยู่เป็นฉบับที่ 3 เริ่มจากปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานหลักออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ 3 สกัดกั้นการทุจริตเชิงนโยบาย

ยุทธศาสตร์ที่ 4 พัฒนาระบบป้องกันการทุจริตเชิงรุก

ยุทธศาสตร์ที่ 5 ปฏิรูปกลไกและกระบวนการปราบปรามการทุจริต

ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI)

ดังนั้น เพื่อให้การดำเนินการขับเคลื่อนด้านการป้องกันและปราบปรามการทุจริตบังเกิดผลเป็นรูปธรรมในทางปฏิบัติ เป็นไปตามเจตนารมณ์ของยุทธศาสตร์ว่าด้วยการป้องกันและปราบปรามการทุจริตระยะ ที่ 3 (พ.ศ. 2560 -2564) เทศบาลตำบลบ้านสวนจึงได้ตระหนักและให้ความสำคัญกับการบริหารจัดการที่มีความโปร่งใส สร้างค่านิยม วัฒนธรรมสุจริตให้เกิดในสังคมอย่างยั่งยืนจึงได้ดำเนินการจัดทำแผนปฏิบัติการเทศบาลตำบลบ้านสวนต้นแบบ ด้านการป้องกันการทุจริต(พ.ศ. 25๖๑-256๔) เพื่อกำหนดแนวทางการขับเคลื่อนด้านการป้องกันและปราบปรามการทุจริตผ่านโครงการ/กิจกรรม/มาตรการต่าง ๆ ตามแผนพัฒนาท้องถิ่นสี่ปี (พ.ศ.๒๕๖๑ – ๒๕๖๔) ของเทศบาลตำบลบ้านสวน อย่างไรก็ตามการจัดทำแผนดังกล่าวอาจทำให้การดำเนินงานตามแผนไม่อาจครอบคลุมหรือสอดรับกับมิติที่สำนักงาน ป.ป.ช. กำหนดไว้อย่างครบถ้วน ซึ่งเทศบาลตำบลบ้านสวนจะดำเนินการแก้ไขให้ครบถ้วนในโอกาสต่อไป

**3. วัตถุประสงค์ของการจัดทำแผน**

1) เพื่อยกระดับเจตจำนงทางการเมืองในการต่อต้านการทุจริตของผู้บริหารเทศบาลตำบลบ้านสวน

2) เพื่อยกระดับจิตสำนึกรับผิดชอบในผลประโยชน์ของสาธารณะของข้าราชการฝ่ายการเมืองข้าราชการฝ่ายบริหาร บุคลากรของเทศบาลตำบลบ้านสวนรวมถึงประชาชนในท้องถิ่น

3) เพื่อให้การบริหารราชการของเทศบาลตำบลบ้านสวนเป็นไปตามหลักบริหารกิจการบ้านเมืองที่ดี(Good Governance)

4) เพื่อส่งเสริมบทบาทการมีส่วนร่วม (people's participation) และตรวจสอบ (People’s audit) ของภาคประชาชนในการบริหารกิจการของเทศบาลตำบลบ้านสวน

5) เพื่อพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการ ของเทศบาลตำบลบ้านสวน

**4. เป้าหมาย**

1)ข้าราชการฝ่ายการเมือง ข้าราชการฝ่ายบริหาร บุคลากรของเทศบาลตำบลบ้านสวนรวมถึงประชาชนในท้องถิ่นมีจิตสำนึกและความตระหนักในการปฏิบัติหน้าที่ราชการให้บังเกิดประโยชน์สุขแก่ประชาชนท้องถิ่น ปราศจากการก่อให้เกิดข้อสงสัยในการประพฤติปฏิบัติตามมาตรการจริยธรรม การขัดกันแห่งผลประโยชน์และแสวงหาประโยชน์โดยมิชอบ

2) เครื่องมือ/มาตรการการปฏิบัติงานที่สามารถป้องกันปัญหาเกี่ยวกับการทุจริตและประพฤติ มิชอบของข้าราชการ

3) โครงการ/กิจกรรม/มาตรการที่สนับสนุนให้สาธารณะและภาคประชาชนเข้ามามีส่วนร่วมและตรวจสอบการปฏิบัติหรือบริหารราชการของเทศบาลตำบลบ้านสวน

4) กลไก มาตรการ รวมถึงเครือข่ายในการตรวจสอบการปฏิบัติราชการของเทศบาลตำบลบ้านสวนที่มีเข้มแข็งในการตรวจสอบ ควบคุมและถ่วงดุลการใช้อำนาจอย่างเหมาะสม

5) เทศบาลตำบลบ้านสวนมีแผนงานที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วน

**5. ประโยชน์ของการจัดทำแผน**

1) ข้าราชการฝ่ายการเมือง ข้าราชการฝ่ายบริหาร บุคลากรของเทศบาลตำบลบ้านสวนรวมถึงประชาชนในท้องถิ่นมีจิตสำนึกรักท้องถิ่นของตนเอง อันจะนำมาซึ่งการสร้างค่านิยม และอุดมการณ์ในการต่อต้านการทุจริต(Anti-Corruption) จากการปลูกฝังหลักคุณธรรม จริยธรรม หลักธรรมาภิบาล รวมถึงหลักเศรษฐกิจพอเพียงที่สามารถนำมาประยุกต์ใช้ในการทำงานและชีวิตประจำวัน

2) เทศบาลตำบลบ้านสวนสามารถบริหารราชการเป็นไปตามหลักบริหารกิจการบ้านเมืองที่ดี(Good Governance) มีความโปร่งใส เป็นธรรมและตรวจสอบได้

3) ภาคประชาชนมีส่วนร่วมตั้งแต่ร่วมคิด ร่วมทำ ร่วมตัดสินใจรวมถึงร่วมตรวจสอบในฐานะพลเมืองที่มีจิตสำนึกรักท้องถิ่น อันจะนำมาซึ่งการสร้างเครือข่ายภาคประชาชนที่มีความเข้มแข็งในการเฝ้าระวังการทุจริต

4) สามารถพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการของเทศบาลตำบลบ้านสวนทั้งจากภายในและภายนอกองค์กรที่มีความเข้มแข็งในการเฝ้าระวังการทุจริต

5) เทศบาลตำบลบ้านสวนมีแนวทางการบริหารราชการที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วนให้เป็นเทศบาลตำบลบ้านสวนต้นแบบ ด้านการป้องกันการทุจริต อันจะส่งผลให้ประชาชนในท้องถิ่นเกิดความภาคภูมิใจและให้ความร่วมมือกันเป็นเครือข่ายในการเฝ้าระวังการทุจริตที่เข้มแข็งอย่างยั่งยืน

**ส่วนที่ 2**

**ส่วนที่ 2**

**แผนปฏิบัติการป้องกันการทุจริต**

**(พ.ศ. 256๒ – 2564)**

| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี ๒562** | **ปี ๒๕63** | **ปี ๒๕64** | **หมายเหตุ** |
| --- | --- | --- | --- | --- | --- | --- |
| **งบประมาณ(บาท)** | **งบประมาณ(บาท)** | **งบประมาณ(บาท)** |
| **1. การสร้างสังคมที่ไม่ทนต่อการทุจริต** | 1.1 การสร้างจิตสำนึกและความตระหนักแก่บุคลากรทั้งข้าราชการ การเมืองฝ่ายบริหาร ข้าราชการการเมือง ฝ่ายสภาท้องถิ่นและฝ่ายประจำของเทศบาลตำบลบ้านสวน | ๑)โครงการฝึกอบรมขณะปฏิบัติงาน | ๓๐,๐๐๐ | ๓๐,๐๐๐ | ๓๐,๐๐๐ | แผนหน้า ๗๗ ข้อ ๕ |
|  | 1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น | ๑)โครงการศูนย์การเรียนรู้ชุมชนตามหลักปรัชญาเศรษฐกิจพอเพียง | ๕๐,๐๐๐ | ๕๐,๐๐๐ | ๕๐,๐๐๐ | แผนหน้า ๕๗ ข้อ ๒ |
|  | 1.3 การสร้างจิตสำนึกและความตระหนักแก่เด็กและเยาวชน | ๑)โครงการเศรษฐกิจพอเพียง  ๒)โครงการค่ายคุณธรรมจริยธรรม | ๑๐,๐๐๐  ๖๐,๐๐๐ | ๑๐,๐๐๐  ๖๐,๐๐๐ | ๑๐,๐๐๐  ๖๐,๐๐๐ | แผนหน้า ๗๓ ข้อ ๑๘.๕  แผนหน้า ๘๖ ข้อ ๕ |
| **มิติที่ 1** | **รวม** | **๔ โครงการ** | ๑๕๐,๐๐๐ | ๑๕๐,๐๐๐ | ๑๕๐,๐๐๐ |  |

|  |  |  |  |  |  |  |
| --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/**  **มาตรการ** | **ปี 2561** | **ปี 2561** | **ปี 2561** | **หมายเหตุ** |
| **งบประมาณ(บาท)** | **งบประมาณ(บาท)** | **งบประมาณ(บาท)** |
| **2. การบริหารราชการเพื่อป้องกันการทุจริต** | 2.1 แสดงเจตจำนงทางการเมืองในการต่อต้านการทุจริตของผู้บริหาร | - |  |  |  |  |
|  | 2.2 มาตรการสร้างความโปร่งใสในการปฏิบัติราชการ | - |  |  |  |  |
|  | 2.3 มาตรการการใช้ดุลยพินิจและใช้อำนาจหน้าที่ ให้เป็นไปตามหลักการบริหารกิจการบ้านเมืองที่ดี | - |  |  |  |  |
|  | 2.4 การเชิดชูเกียรติแก่หน่วยงาน/บุคคลในการดำเนินกิจการการประพฤติปฏิบัติตนให้เป็นที่ประจักษ์ | (1) โครงการจัดงานรัฐพิธีและวันสำคัญต่าง ๆ | ๒๕๐,๐๐๐ | ๒๕๐,๐๐๐ | ๒๕๐,๐๐๐ | แผนหน้า ๗๒ ข้อ ๑๗ |
|  | 2.5 มาตรการจัดการในกรณีได้ทราบหรือรับแจ้งหรือตรวจสอบพบการทุจริต | - |  |  |  |  |
| **มิติที่ 2** | **รวม** | **๑ โครงการ** | ๒๕๐,๐๐๐ | ๒๕๐,๐๐๐ | ๒๕๐,๐๐๐ |  |

|  |  |  |  |  |  |  |
| --- | --- | --- | --- | --- | --- | --- |
| **มิติ** | ภารกิจตามมิติ | โครงการ/กิจกรรม/  มาตรการ | **ปี 256๒**  **งบประมาณ(บาท)** | **ปี 256๓**  งบประมาณ(บาท) | **ปี 256๔**  **งบประมาณ(บาท)** | หมายเหตุ |
| **3. การส่งเสริมบทบาทและการมีส่วนร่วมของภาคประชาชน** | 3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ของเทศบาลตำบลบ้านสวนได้ทุกขั้นตอน | ๑)โครงการปรับปรุงระบบสื่อสารและโทรคมนาคม | ๑๐๐,๐๐๐ | ๑๐๐,๐๐๐ | ๑๐๐,๐๐๐ | แผนหน้า ๗๘ ข้อ ๑๐ |
|  | 3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน | (1) โครงการประชาคมแผนพัฒนาเทศบาล | ๓๐,๐๐๐ | ๓๐,๐๐๐ | ๓๐,๐๐๐ | แผนหน้า ๗๖ ข้อ ๒ |
|  | 3.3 การส่งเสริมให้ประชาชน  มีส่วนร่วมบริหาร กิจการของเทศบาลตำบลบ้านสวน | (1) โครงการจัดทำแผนชุมชน | ๓๐,๐๐๐ | ๓๐,๐๐๐ | ๓๐,๐๐๐ | แผนหน้า ๘๑ ข้อ ๑ |
| **มิติที่ 3** | **รวม** | **๓ โครงการ** | ๑๖๐,๐๐๐ | ๑๖๐,๐๐๐ | ๑๖๐,๐๐๐ |  |

|  |  |  |  |  |  |  |
| --- | --- | --- | --- | --- | --- | --- |
| **มิติ** | ภารกิจตามมิติ | โครงการ/กิจกรรม/  มาตรการ | ปี 256๒  งบประมาณ(บาท) | ปี 256๓  งบประมาณ(บาท) | ปี 256๔  งบประมาณ(บาท) | หมายเหตุ |
| **4. การเสริมสร้างและปรับปรุงกลไกในการตรวจสอบการปฏิบัติราชการของ**เทศบาลตำบลบ้านสวน | 4.1 มีการจัดวางระบบและรายงานการควบคุมภายในตามที่คณะกรรมการตรวจเงินแผ่นดินกำหนด | - |  |  |  |  |
|  | 4.2 การสนับสนุนให้ ภาคประชาชนมีส่วนร่วมตรวจสอบการปฏิบัติหรือการบริหารราชการ ตามช่องทางที่สามารถดำเนินการได้ | - |  |  |  |  |
|  | 4.3 การส่งเสริมบทบาทการตรวจสอบของสภาท้องถิ่น | - |  |  |  |  |
|  | 4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการ ทุจริต | - |  |  |  |  |
| **มิติที่ 4** | **รวม** | **-** |  |  |  |  |

**ส่วนที่ 3**

**ส่วนที่ 3**

**มิติที่ 1 การสร้างสังคมที่ไม่ทนต่อการทุจริต**

1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่นและฝ่ายประจำของเทศบาลตำบลบ้านสวน

**๑.โครงการฝึกอบรมขณะปฏิบัติงาน**

**2. หลักการและเหตุผล**

การพัฒนาประเทศให้ก้าวหน้าประชาชนมีความสุขอย่างยั่งยืนและสามารถก้าวพ้นทุกวิกฤตของโลกที่มากับกระแสโลกาภิวัตน์ มีรากฐานสำคัญจากการพัฒนาบุคคลในประเทศนั้นๆ ให้เป็นคนดี ซึ่งมีความเกี่ยวข้องโดยตรงกับการพัฒนาคุณธรรมจริยธรรมของคนในสังคมโดยเฉพาะ “เจ้าหน้าที่ของรัฐ”ซึ่งได้รับมอบหมายภารกิจในการให้บริการสาธารณะแก่ประชาชน ใช้อำนาจที่ได้รับอย่างซื่อสัตย์ ต้องดูแล จัดการตัดสินใจเกี่ยวกับการให้บริการสาธารณะ การจัดการทรัพยากรของชาติให้เกิดประโยชน์สูงสุดต่อประชาชนและต่อประเทศชาติ

คณะรัฐมนตรีในการประชุมเมื่อวันที่ 26 สิงหาคม 2551 มีมติเห็นชอบในหลักการเกี่ยวกับยุทธศาสตร์การส่งเสริมคุณธรรม จริยธรรมในภาครัฐไว้ 5 ยุทธศาสตร์และยุทธศาสตร์ที่ 4 การส่งเสริมคุณธรรม ในองค์กรเพื่อเป็นต้นแบบให้ข้าราชการได้เรียนรู้และปฏิบัติตาม

จากหลักการและเหตุผลดังกล่าว เทศบาลตำบลบ้านสวนจึงเห็นความสำคัญในการพัฒนาบุคลากรในสังกัด เพื่อตระหนักถึงการสร้างจิตสำนึกให้มีคุณธรรม จริยธรรม และปฏิบัติงานด้วยความซื่อสัตย์ สุจริต มีจิตสำนึกที่ดีในการปฏิบัติงาน ประพฤติปฏิบัติตนเป็นแบบอย่างที่ดีแก่ประชาชน จึงได้ทำโครงการเสริมสร้างคุณธรรมและจริยธรรมเพื่อเพิ่มประสิทธิภาพการปฏิบัติงานและประโยชน์สูงสุดของประชาชน

**3. วัตถุประสงค์**

3.1 เพื่อปลูกจิตสำนึกให้พนักงานเจ้าหน้าที่เทศบาลตำบลบ้านสวน มีคุณธรรมจริยธรรม เข้าใจหลักธรรมของพระพุทธศาสนา และน้อมนำเอาหลักปรัชญาเศรษฐกิจพอเพียงไปเป็นแนวทางในการดำเนินชีวิตส่วนตัว และในการปฏิบัติราชการ

3.2 เพื่อให้พนักงาน ได้รับการพัฒนาจิตใจ และพัฒนาตนเองให้มีจิตสาธารณะ เกิดความสำนึกร่วมในการเสริมสร้างสังคมแห่งคุณธรรมและสมานฉันท์ ประพฤติตนเป็นพลเมืองดี สร้างประโยชน์แก่ครอบครัว ประชาชน และประเทศชาติ สร้างจิตสำนึกในการทำความดี รู้จักการให้ การเสียสละและการบำเพ็ญสาธารณะประโยชน์ร่วมกัน

3.3 เพื่อเป็นการสร้างภาพลักษณ์ที่ดีของเทศบาลตำบลบ้านสวน ในการเสริมสร้างคุณธรรม จริยธรรม และ ธรรมาภิบาล

**4. เป้าหมาย/ผลผลิต**

ผู้บริหาร สมาชิกสภา พนักงานเทศบาลและพนักงานจ้างเทศบาลตำบลบ้านสวน

**5. พื้นที่ดำเนินการ**

เทศบาลตำบลบ้านสวน

**6. วิธีดำเนินการ**

จัดให้มีการบรรยายเสริมสร้างคุณธรรมจริยธรรม ให้ความรู้แก่พนักงานเจ้าหน้าที่ โดยประสานวิทยากร และหน่วยงานที่เกี่ยวข้อง

**7. ระยะเวลาในการดำเนินการ**

๓ ปี (ปีงบประมาณ พ.ศ. 256๒ – 2564)

**8. งบประมาณในการดำเนินการ**

ปีละ ๓0,000 บาท

**9. ผู้รับผิดชอบ**

สำนักปลัดเทศบาลตำบลบ้านสวน

**10.ตัวชี้วัด/ผลลัพธ์**

10.1 พนักงาน เจ้าหน้าที่ มีคุณธรรมจริยธรรม เข้าใจหลักธรรมของพระพุทธศาสนาและน้อมนำหลักปรัชญาเศรษฐกิจพอเพียงเป็นแนวทางในการดำเนินชีวิต และการปฏิบัติงาน

10.2 พนักงาน เจ้าหน้าที่ ได้รับการพัฒนาจิตใจ พัฒนาตนให้มีจิตสาธารณะเกิดความสำนึกร่วมในการสร้างสังคมแห่งคุณธรรมและสมานฉันท์ สร้างประโยชน์แก่ครอบครัวและประเทศชาติ รู้จักการให้และเสียสละเพื่อประโยชน์ส่วนรวม

* 1. สร้างภาพลักษณ์ที่ดีขององค์กร เสริมสร้างคุณธรรมจริยธรรมและธรรมาภิบาล

**๑.๒ การสร้างจิตสำนึกและความตระหนักแก่ประชาชนทุกภาคส่วนในท้องถิ่น**

**1.โครงการศูนย์การเรียนรู้ชุมชนตามหลักปรัชญาเศรษฐกิจพอเพียง**

**2. หลักการและเหตุผล**

โครงการอบรมให้ความรู้สร้างอาชีพ สร้างรายได้ ตามแนวทางเศรษฐกิจพอเพียง เป็นโครงการตามแนวพระราชดำริของพระบาทสมเด็จพระปรมินทรมหาภูมิพลอดุลยเดชได้ทรงเล็งเห็นสภาพความเป็นอยู่ที่ยากจนของราษฎร พร้อมทั้งได้พระราชทานแนวทางการดำเนินงานให้หน่วยงานต่างๆ นำไปวางแผนปฏิบัติงานให้ความช่วยเหลือแก้ไขปัญหาให้กับราษฎรผู้ประสบความทุกข์ยาก ด้อยโอกาสและยากจนตามภูมิภาคต่างๆ ทั่วประเทศ โดยเน้นให้ผลการดำเนินงานตกถึงมือราษฎรโดยตรงเป็นเบื้องแรก ให้สามารถพึ่งพาตนเองได้อย่าง “พออยู่ พอกิน” และขณะเดียวกันก็เป็นการปูพื้นฐานไว้สำหรับ “ความกินดี อยู่ดี ในอนาคต” ด้วย ดังนั้น โครงการอันเนื่องมาจากพระราชดำริจึงเป็นโครงการที่มุ่งพัฒนาราษฎรให้มีฐานะ ความเป็นอยู่ที่ดีขึ้น โดยมีหลักการสำคัญคือ การแก้ไขปัญหาเฉพาะหน้า เป็นขั้นตอนตามลำดับความจำเป็น ประหยัด การพึ่งพาตนเอง ส่งเสริมความรู้ และเทคนิควิชาการสมัยใหม่ที่เหมาะสม นอกจากนั้น ยังมุ่งเน้นการสร้างกระบวนการเรียนรู้เพื่อให้ชุมชนสามารถวิเคราะห์ปัญหา และความต้องการของชุมชน สามารถวางแผนการผลิตที่สอดคล้องกับศักยภาพของพื้นที่ และความพร้อมของราษฎรได้ด้วยตนเอง โดยใช้กระบวนการแบบมีส่วนร่วมของราษฎร

เทศบาลตำบลบ้านสวนจึงจัดทำโครงการอบรมให้ความรู้การสร้างอาชีพ สร้างรายได้ โดยมีแนวทางตามโครงการเศรษฐกิจพอเพียง ซึ่งเป็นหนึ่งในโครงการอันเนื่องมาจากพระราชดำริ มาประยุกต์เผยแพร่ให้กับเกษตรกรและประชาชนทั่วไปที่สนใจ

**3. วัตถุประสงค์**

3.๑ ส่งเสริมความรู้ความเข้าใจในการเพาะเมล็ดพันธุ์ข้าว การทำน้ำหมักชีวภาพและปุ๋ยอินทรีย์ให้กับเกษตรกรและประชาชนในตำบลบ้านสวน

3.๒ สามารถนำความรู้ไปสร้างรายได้ให้กับตนเอง

3.๓ สร้างแนวคิดตามแนวทางทฤษฎีเศรษฐกิจพอเพียง

**4. เป้าหมาย/ผลผลิต**

เกษตรกรและประชาชนในตำบลบ้านสวน

**5. พื้นที่ดำเนินการ**

เทศบาลตำบลบ้านสวนและ/หรือนอกสถานที่

**6. วิธีดำเนินการ**

6.1 ประชาสัมพันธ์โครงการในกลุ่มเป้าหมายรับทราบ

6.2 จัดอบรมให้ความรู้เกี่ยวกับการเพาะเมล็ดพันธุ์ข้าว การทำน้ำหมักชีวภาพและปุ๋ยอินทรีย์ให้กับผู้ร่วมโครงการ

6.3 ศึกษาดูงานในสถานที่จริง

6.4 ฝึกปฏิบัติงานอย่างจริงจัง

**7. ระยะเวลาดำเนินการ**

๓ ปี (ปีงบประมาณ พ.ศ.256๒ - 2564)

**8. งบประมาณดำเนินการ**

ปีละ ๕0,000 บาท

**9. ผู้รับผิดชอบ**

สำนักปลัดเทศบาลตำบลบ้านสวน

**10.ตัวชี้วัด/ผลลัพธ์**

10.1 ผู้เข้าร่วมโครงการมีความรู้ความเข้าใจเกี่ยวกับการเพาะเมล็ดพันธุ์ข้าว

10.2 ผู้เข้าร่วมโครงการมีความรู้ความเข้าใจเกี่ยวกับการทำน้ำหมักชีวภาพและปุ๋ยอินทรีย์

10.๓ มีรายได้เพิ่มขึ้น ลดรายจ่าย เกิดความพอเพียง

10.๔ เกิดการเรียนรู้และเข้าใจหลักปรัชญาเศรษฐกิจพอเพียง

**๑.๓ การสร้างจิตสำนักและความตระหนักแก่เด็กและเยาวชน**

**1.โครงการเศรษฐกิจพอเพียง**

**2. หลักการและเหตุผล**

การพัฒนาคนโดยใช้คุณธรรมเป็นพื้นฐานของกระบวนการเรียนรู้ที่เชื่อมโยง ความร่วมมือของสถาบันครอบครัว ชุมชน สถาบันศาสนาและสถาบันการศึกษา โดยมีจุดเน้นเพื่อพัฒนาเยาวชนให้เป็นคนดี มีความรู้และอยู่ดีมีสุข

เศรษฐกิจพอเพียงเป็นปรัชญาที่พระบาทสมเด็จพระปรมินทรมหาภูมิพลอดุลยเดชมีพระราชดำริชี้แนะแนวทางการดำเนินชีวิต เนื่องจากสถานการณ์ในประเทศไทยประสบกับปัญหาทางด้านเศรษฐกิจ การใช้จ่ายเงินทองอย่างฟุ่มเฟือย ขาดคุณธรรมประจำใจ ทางศูนย์เด็กเล็กจึงได้นำเอาหลักปรัชญาดังกล่าวมาปรับใช้และปลูกฝังให้เด็กรู้จักการอยู่อย่างพอเพียง

**3. วัตถุประสงค์**

3.๑ เพื่อเป็นแหล่งเรียนรู้จากประสบการณ์ตรงซึ่งได้ลงมือปฏิบัติเอง

3.๒ เพื่อสนับสนุนโครงการอาหารกลางวันและนำไปปรับใช้ในชีวิตประจำวัน

3.๓ เพื่อส่งเสริมการรับประทานผักและเกิดความภาคภูมิใจในผลงานของตนเอง

**4. เป้าหมาย/ผลผลิต**

คณะครูผู้ดูแลและผู้ปกครอง นักเรียนในศูนย์พัฒนาเด็กเล็กเทศบาลตำบลบ้านสวน

**5. พื้นที่ดำเนินการ**

ศูนย์พัฒนาเด็กเล็กเทศบาลตำบลบ้านสวน

**6. วิธีดำเนินการ**

6.1 เสนอขออนุมัติโครงการ

6.2 สำรวจสถานที่ดำเนินการ ดำเนินการตามแผนงาน

6.3 แจ้งผู้ปกครองทราบเพื่อมีส่วนร่วมในกิจกรรม

6.4 ประเมินผลการดำเนินงานหลังเสร็จกิจกรรม

**7. ระยะเวลาดำเนินการ**

๓ ปี (ปีงบประมาณ พ.ศ.256๒ - 2564)

**8. งบประมาณดำเนินการ**

ปีละ ๑0,000 บาท

**9. ผู้รับผิดชอบ**

กองการศึกษา

**10.ตัวชี้วัด/ผลลัพธ์**

ครู นักเรียนและผู้ปกครองมีส่วนร่วมในกิจกรรมตามหลักปรัชญาเศรษฐกิจพอเพียง

**๒.โครงการค่ายคุณธรรมจริยธรรม**

**2. หลักการและเหตุผล**

หลักธรรมและแนวทางพุทธศาสนาเป็นกิจกรรมการดำเนินชีวิตที่ดีงาม สามารถดำเนินชีวิตได้อย่างมีความสุข กิจกรรมการเข้าค่าพุทธบุตร จึงมีความสำคัญในการอบรมจิตใจนักเรียนและมีการนำผลไปพัฒนาต่อไป

**3. วัตถุประสงค์**

3.๑ เพื่อนำนักเรียนเข่าค่ายฝึกคุณธรรม จริยธรรม พิธีกรรมทางพระพุทธศาสนาตามหลักธรรมของศาสนาพุทธ

3.๒ เพื่อสร้างคุณธรรม จริยธรรมแก่ผู้เรียน สามารถนำแนวทางไปใช้ในการดำรงชีวิตได้

3.๓ สร้างแนวคิดตามแนวทางทฤษฎีเศรษฐกิจพอเพียง

**4. เป้าหมาย/ผลผลิต**

๔.๑ เป้าหมายเชิงปริมาณ จัดให้มีการเข้าค่ายพุทธบุตร นักเรียนในเขตพื้นที่รับผิดชอบของเทศบาลตำบลบ้านสวน

๔.๒ เป้าหมายเชิงคุณภาพ นักเรียนมีคุณธรรม จริยธรรม สามารถนำแนวทางไปใช้ในการดำเนินชีวิตได้

**5. พื้นที่ดำเนินการ**

เทศบาลตำบลบ้านสวนและ/หรือนอกสถานที่

**6. วิธีดำเนินการ**

6.1 วางแผน ประชุมคณะทำงาน ประสานต้นสังกัด สำรวจข้อมูล กำหนดปฏิทินกิจกรรม

6.2 จัดให้นักเรียนชันประถมศึกษาปีที่ ๔-๖ เข้าค่ายพุทธบุตร ระยะเวลา ๓ วัน

6.3 นิเทศ ติดตาม ประเมินผล – สังเกต ,สัมภาษณ์

6.4 สรุปผล วิเคราะห์ผล นำผลไปใช้พัฒนา

**7. ระยะเวลาดำเนินการ**

๓ ปี (ปีงบประมาณ พ.ศ.256๒ - 2564)

**8. งบประมาณดำเนินการ**

ปีละ ๖0,000 บาท

**9. ผู้รับผิดชอบ**

กองการศึกษา

**10.ตัวชี้วัด/ผลลัพธ์**

นักเรียนในเขตพื้นที่รับผิดชอบของเทศบาลตำบลบ้านสวนได้ร่วมกิจกรรมตามแนวทางพระพุทธศาสนา

**มิติที่ 2 การบริหารราชการเพื่อป้องกันการทุจริต**

**2.๑ แสดงเจตจำนงทางการเมืองในการต่อต้านการทุจริตของผู้บริหาร** (ไม่มี)

**2.2 มาตรการสร้างความโปร่งใสในการปฏิบัติราชการ (ไม่มี)**

**2.3 มาตรการการใช้ดุลยพินิจและใช้อำนาจหน้าที่ให้เป็นไปตามหลักการบริหารกิจการบ้านเมืองที่ดี (**ไม่มี)

**2.4 การเชิดชูเกียรติแก่หน่วยงาน/บุคคลในการดำเนินกิจการ การประพฤติปฏิบัติตนให้เป็นที่ประจักษ์**

**1. โครงการจัดงานรัฐพิธีและวันสำคัญต่าง ๆ**

**2. หลักการและเหตุผล**

สังคมในปัจจุบันอยู่ด้วยความเร่งรีบ แก่งแย่งแข่งขัน เพื่อความอยู่รอดในเชิงเศรษฐกิจแบบทุนนิยม ทำให้การมีคุณธรรม จริยธรรมของผู้คนเกิดความเสื่อมถอย เกิดปัญหามากมายในปัจจุบัน ไม่ว่าจะเป็นเรื่องการทุจริตทุกระดับทุกภาคส่วนรวมถึงปัญหาการก่ออาชญากรรมและอื่นๆ

เพื่อเป็นการส่งเสริมให้คนดีมีที่ยืนในสังคม สร้างแบบอย่างที่ดีแก่คนรุ่นหลัง เทศบาลตำบลบ้านสวนจึงจัดให้มีการยกย่อง เชิดชูเผยแพร่ ประชาสัมพันธ์และมอบรางวัลหรือประกาศเกียรติคุณแก่ผู้กระทำความดี เพื่อส่งเสริมสร้างขวัญและกำลังใจแก่คนดีเหล่านั้นให้ร่วมกันสร้างสรรค์สังคมที่มีคุณธรรม จริยธรรม ตลอดจนเป็นแบบอย่าง เพื่อปลุกกระแสการสร้างสังคมแห่งความดีอย่างเป็นรูปธรรม เนื่องจากความดีและคุณธรรม เป็นรากฐานอันสำคัญในการพัฒนาสังคม สู่ความอยู่เย็นเป็นสุข

**3. วัตถุประสงค์**

3.1 เพื่อยกย่องเชิดชูเกียรติแก่บุคคลที่มีความซื่อสัตย์สุจริต มีคุณธรรม จริยธรรม

3.2 เพื่อยกย่องเชิดชูเกียรติแก่บุคคลที่ให้ความช่วยเหลือกิจการสาธารณะของท้องถิ่น

3.3 เพื่อยกย่องเชิดชูเกียรติแก่บุคคลที่ดำรงตนตามหลักเศรษฐกิจพอเพียง

3.4 เพื่อสร้างขวัญ กำลังใจ ตลอดจนปลุกจิตสำนึกและกระตุ้นให้ทุกภาคส่วนได้มีแบบอย่างที่ดีอันเป็นกุศโลบายหนึ่งในการปลูกจิตสำนึกให้สังคมตระหนักถึงคุณค่าแห่งความดีมากยิ่งขึ้น

**4. เป้าหมาย/ผลผลิต**

มีการยกย่องเชิดชูเกียรติแก่บุคคลที่ประพฤติปฏิบัติตนเป็นแบบอย่างที่ดี

**5. พื้นที่ดำเนินการ**

พื้นที่ในเขตเทศบาลตำบลบ้านสวน

**6. วิธีดำเนินการ**

จัดให้มีการเผยแพร่ ประชาสัมพันธ์ยกย่องเชิดชูเกียรติบุคคล ที่ประพฤติปฏิบัติตนให้เป็นที่ประจักษ์ในงานรัฐพิธี

**7. ระยะเวลาดำเนินการ**

๓ ปี (ปีงบประมาณ พ.ศ. 256๒ – ๒๕๖๔)

**8. งบประมาณดำเนินการ**

ปีละ ๒๕๐,๐๐๐ บาท

**9. ผู้รับผิดชอบโครงการ**

สำนักปลัดเทศบาลตำบลบ้านสวน

**10. ตัวชี้วัด/ผลลัพธ์**

จำนวนบุคคลที่ได้รับการยกย่องเชิดชูเกียรติ

**2.5 มาตรการจัดการในกรณีได้ทราบ หรือรับแจ้งหรือตรวจสอบพบการทุจริต (ไม่มี)**

**มิติที่ 3 การส่งเสริมบทบาทและการมีส่วนร่วมของภาคประชาชน**

**3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ของเทศบาลตำบลบ้านสวนได้ทุกขั้นตอน**

**๑.โครงการปรับปรุงระบบสื่อสารและโทรคมนาคม**

**2. หลักการและเหตุผล**

สืบเนื่องจากนโยบายของรัฐบาลที่มีความต้องการ ให้หน่วยงานของรัฐและทั้งองค์กรปกครองส่วนท้องถิ่นได้มีการประยุกต์ใช้เทคโนโลยีสารสนเทศและการสื่อสารมาช่วยในการปฏิบัติงานและบริหารงาน รวมทั้งการกระจายข้อมูลข่าวสารไปสู่ประชาชน เพื่อเพิ่มประสิทธิภาพการทำงานตามภารกิจ เกิดบูรณาการและเอกภาพในระบบข้อมูล ลดความซ้ำซ้อนในการปฏิบัติงาน ประชาชนได้รับบริการที่สะดวกรวดเร็ว มีความโปร่งใส ตรวจสอบได้และเอื้อต่อการพัฒนาเศรษฐกิจขององค์กรปกครองส่วนท้องถิ่น นั้น

ปัจจุบันเทศบาลตำบลบ้านสวนได้มีการนำเทคโนโลยีสารสนเทศระบบการสื่อสารและโทรคมนาคมมาประยุกต์ใช้ในการปฏิบัติงานและบริหารงานในองค์กร แต่เนื่องจากยังขาดบุคลากรที่มีความรู้ความเชี่ยวชาญในระบบดังกล่าว จึงทำให้ไม่สามารถใช้ประโยชน์ได้อย่างเต็มประสิทธิภาพ ประกอบกับการพัฒนาของระบบการสื่อสารและโทรคมนาคมเป็นไปอย่างรวดเร็ว จึงทำให้อุปกรณ์รวมถึงระบบสื่อสารและโทรคมนาคมที่มีอยู่เดิมมีความล้าสมัย จากเหตุผลดังกล่าวเทศบาลตำบลบ้านสวนจึงเล็งเห็นถึงความจำเป็นในการปรับปรุงระบบสื่อสารและโทรคมนาคมให้มีความทันสมัย สามารถตอบสนองต่อความต้องการของประชาชนและเพิ่มช่องทางในการรับรู้ข่าวสารของประชาชนมากขึ้น

**3. วัตถุประสงค์**

3.1 เพื่อให้เทศบาลตำบลบ้านสวนมีระบบสื่อสารและโทรคมนาคมที่ทันสมัย

3.2 เพื่อให้เทศบาลตำบลบ้านสวนสามารถนำระบบสื่อสารและโทรคมนาคมที่ได้รับการปรับปรุงมาสนับสนุนการพัฒนาระบบการบริหารและการจัดการภาครัฐที่ดีและรวดเร็วขึ้น

3.3 เพื่อให้ประชาชนในพื้นที่ความรับผิดชอบได้รับความสะดวกรวดเร็วในการติดต่อราชการ โดยนอกจากจะสามารถติดต่อได้โดยตรงแล้ว ยังสามารถใช้บริการผ่านเครือข่ายระบบสื่อสารและโทรคมนาคมของเทศบาล สามารถลดระยะเวลาและขั้นตอนการปฏิบัติงานที่ซ้ำซ้อน เกิดความสะดวกรวดเร็ว

3.4 เพื่อให้ประชาชนสามารถเข้าถึงข้อมูลข่าวสารของทางราชการผ่านช่องทางระบบสื่อสารที่มีความทันสมัย

**4. เป้าหมาย/ผลผลิต**

ประชาชนในเขตพื้นที่ความรับผิดชอบของเทศบาลตำบลบ้านสวน

**5. พื้นที่ดำเนินการ**

เทศบาลตำบลบ้านสวน

**6. วิธีดำเนินการ**

จัดหาระบบสื่อสารและโทรคมนาคมที่มีความทันสมัยมาทดแทนระบบเดิมที่ล้าสมัย

**7. ระยะเวลาดำเนินการ**

๓ ปี (ปีงบประมาณ 256๒ - 2564)

**8. งบประมาณดำเนินการ**

ปีละ ๑๐0,000 บาท

**9. ผู้รับผิดชอบ**

สำนักปลัดเทศบาลตำบลบ้านสวน

**10. ตัวชี้วัด/ผลลัพธ์**

ประชาชนผู้ใช้บริการข้อมูลมีความพึงพอใจ

**3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน**

**1. โครงการจัดประชาคมแผนพัฒนาเทศบาล**

**2. หลักการและเหตุผล**

ตามที่กระทรวงมหาดไทย โดยกรมส่งเสริมการปกครองท้องถิ่น มีนโยบายในการบูรณาการกระบวนการทำงานร่วมกันของทุกภาคส่วนที่เกี่ยวข้องในการส่งเสริมสนับสนุนให้ทุกหมู่บ้าน/ชุมชน มีกระบวนการจัดทำ ทบทวน ปรับปรุงแผนชุมชน เพื่อพัฒนาคุณภาพแผนชุมชน และสนับสนุนให้หน่วยงานภาครัฐ เทศบาลตำบลบ้านสวน นำแผนชุมชนสู่การปฏิบัติ ซึ่งเป็นกลไกสำคัญในการส่งเสริมการมีส่วนร่วมในการพัฒนาชุมชนและท้องถิ่นของประชาชน เทศบาลตำบลบ้านสวน ได้ดำเนินการจัดโครงการประชุมประชาคมแผนแม่บทชุมชน เพื่อนำมาบรรจุไว้ในแผนพัฒนาสี่ปีของเทศบาลตำบลบ้านสวนประจำปี พ.ศ. 2561 – 2564 รวมถึงการนำเข้าบรรจุไว้ในร่างข้อบัญญัติงบประมาณของเทศบาลตำบลบ้านสวนในปีถัดไป

**3. วัตถุประสงค์**

3.1 เพื่อจัดเก็บข้อมูลพื้นฐานที่เป็นมาตรฐานสามารถนำไปใช้ประโยชน์ในการจัดทำแผนชุมชนและวางแผนพัฒนาท้องถิ่น

3.2 เพื่อระดมความคิดเห็นและกำหนดแนวทางการแก้ไขปัญหาของผู้นำชุมชน

3.3 เพื่อให้ได้แผนงานโครงการของชุมชน นำมาบรรจุไว้ในแผนพัฒนาสี่ปีของเทศบาลตำบลบ้านสวน

3.4 เพื่อรับทราบปัญหาและความต้องการที่แท้จริงของประชาชน

3.5 เพื่อฝึกให้ประชาชนได้ร่วมกระบวนการ ร่วมคิด ร่วมทำ ร่วมแก้ปัญหา

3.6 เพื่อให้ประชาชนมีส่วนร่วมในการป้องกันและปราบปรามการทุจริตการปฏิบัติราชการของเทศบาลตำบลบ้านสวน

**4. เป้าหมาย/ผลผลิต**

จัดเก็บข้อมูลพื้นฐานชุมชน และจัดให้มีประชุมเวทีประชาคม จำนวน 1๔ หมู่บ้าน ในเขตเทศบาลตำบลบ้านสวนสำหรับให้ประชาชนได้แสดงความคิดเห็นให้ได้มาซึ่งแผนงานของชุมชน เพื่อนำมาบรรจุไว้ในแผนพัฒนาสี่ปีของเทศบาลตำบลบ้านสวน

**5. พื้นที่ดำเนินการ**

เทศบาลตำบลบ้านสวน

**6. วิธีดำเนินการ**

6.1 เสนอขออนุมัติโครงการ

6.2 ประสานชุมชนเพื่อคัดเลือกผู้จัดเก็บข้อมูลพื้นฐาน

6.3 ประสานวิทยากร และหน่วยงานที่เกี่ยวข้อง

6.4 จัดประชุมชี้แจงทำความเข้าใจ

6.5 ดำเนินการจัดเก็บข้อมูลพื้นฐาน, ตรวจสอบข้อมูล, ทำการบันทึกและประมวลผลข้อมูล

6.6 จัดประชุมผู้นำชุมชนและเวทีประชาคมตามตารางที่กำหนด

6.7 จัดประชุมเพื่อพิจารณาร่างแผนชุมชน

6.8 จัดทำแผนชุมชนเพื่อส่งให้กองวิชาการฯ และหน่วยงานที่เกี่ยวข้อง

6.9 ประเมินผล และรายงานผลให้ผู้บริหารทราบ

**7. ระยะเวลาดำเนินการ**

จัดเวทีประชุมประชาคมชุมชน และจัดให้มีการพิจารณาร่างแผนชุมชน จำนวน 1๔ หมู่บ้าน ทุกปี

**8. งบประมาณดำเนินการ**

ปีละ ๓0,000บาท

**9. ผู้รับผิดชอบ**

สำนักปลัดเทศบาลตำบลบ้านสวน

**10. ตัวชี้วัด/ผลลัพธ์**

1. มีข้อมูลพื้นฐานชุมชนที่ได้มาตรฐานสำหรับใช้ในการวางแผนพัฒนาชุมชนและพัฒนาท้องถิ่น

2. ได้รับทราบปัญหาและความต้องการที่แท้จริงของประชาชนในแต่ละชุมชน

3. ได้แผนงานโครงการของชุมชน เพื่อนำมาบรรจุไว้ในแผนพัฒนาสี่ปีเทศบาลตำบลบ้านสวน

4. ประชาชนได้แสดงความคิดเห็นและร่วมกันแก้ไขปัญหาของชุมชน

5. ประชาชนได้เข้ามามีส่วนร่วมในการตัดสินใจตามระบอบประชาธิปไตย

6. ประชาชนได้มีส่วนร่วมในการป้องกันและปราบปรามการทุจริตการปฏิบัติราชการของเทศบาลตำบลบ้านสวน

**3.3 การส่งเสริมให้ประชาชนมีส่วนร่วมบริหารกิจการของเทศบาลตำบลบ้านสวน**

**1. โครงการจัดทำแผนชุมชน**

**2. หลักการและเหตุผล**

การพัฒนาและสร้างการเรียนรู้ เพื่อมุ่งเน้นยกระดับการมีส่วนร่วมของประชาชน ในการพัฒนาท้องถิ่นเป็นสำคัญ จึงควรให้คณะกรรมการชุมชนซึ่งถือว่าเป็นประชาชนกลุ่มหนึ่งในชุมชน สร้างแผนชุมชนขึ้นมาด้วยตนเอง ดังความหมายของแผนแม่บทชุนที่ว่า “แผนชุมชนเป็นการทำงานเพื่อต้องการให้ชุมชนสามารถบริหารจัดการเอง กำหนดทิศทางของตนเอง” การสร้างภูมิคุ้มกันป้องกันเงื่อนไขจากภายนอกเข้าไปทำให้ชุมชนเปลี่ยนแนวคิดวัฒนธรรมดั้งเดิม และวิ่งตามกระแสเงิน ทำให้ชุมชนได้รับการเรียนรู้ รู้จักชุมชนของตนเองสามารถค้นหาทรัพยากรและศักยภาพของตนเอง ตลอดจนการทำโครงการแก้ไขปัญหาในอนาคตได้ และการประสานกับหน่วยงานทุกภาคส่วน เพื่อให้เกิดความร่วมมือเป็นพลังสำคัญในการแก้ไขปัญหาที่ตอบสนองความต้องการของชุมชน ในปัจจุบันและป้องกันปัญหาที่จะเกิดขึ้นในอนาคตได้

**3. วัตถุประสงค์**

เพื่อให้คนในชุมชนได้แลกเปลี่ยนเรียนรู้ร่วมกันได้เห็นข้อเด่น ข้อดี โอกาสและข้อจำกัดของชุมชนในการพัฒนาอย่างมีเป้าหมายมีช่องทางในการแก้ไขปัญหาของชุมชนได้อย่างเหมาะสมและครอบคลุมสามารถกำหนดกิจกรรมที่ตอบสนองความต้องการของชุมชนได้คิดเป็นและกล้าที่จะตัดสินใจด้วยตนเองได้

**4. เป้าหมาย**

ทุกหมู่บ้านในเขตเทศบาลตำบลบ้านสวน

**๕. พื้นที่ดำเนินการ**

เทศบาลตำบลบ้านสวน

**๖. วิธีดำเนินการ**

5.1 ประชุมผู้บริหาร กำนันผู้ใหญ่บ้าน เจ้าหน้าที่ที่เกี่ยวข้องเพื่อวางแผนการดำเนินงาน

5.2 ประชาสัมพันธ์โครงการพร้อมให้ความรู้แก่ประชาชนในพื้นที่ โดยใช้หอกระจายข่าวและเสียงตามสายในหมู่บ้าน

5.3 ดำเนินการจัดทำแผนชุมชนของทุกหมู่บ้านตามกำหนดการ

5.4 ส่งแผนชุมชนให้หน่วยงานที่เกี่ยวข้อง

**๗. ระยะเวลาการดำเนินการ**

๓ ปี (ปีงบประมาณ 256๒ - 2564)

**๘. งบประมาณดำเนินการ**

ปีละ ๓๐,๐๐๐ บาท

**๙. ผู้รับผิดชอบโครงการ**

สำนักปลัดเทศบาลตำบลบ้านสวน

**๑๐. ตัวชี้วัด/ผลลัพธ์**

ชุมชนสามารถวางแผนจัดการกับทรัพยากรหรือทุนในชุมชน ทั้งทุนบุคคลและทุนสังคมที่มีอยู่ได้อย่างเหมาะสมสอดคล้องกับสภาพชุมชนคนในชุมชนได้รับผลประโยชน์ร่วมกันอย่างทั่วถึงและเท่าเทียมความร่วมมือกันของคนในชุมชนจะก่อให้เกิดทัศนคติที่ดี เอื้ออาทรต่อกันได้ รวมทั้งปลูกฝังทัศนคติ ค่านิยมที่ดีให้กับลูกหลานสามารถหาแนวร่วมในการทำงานเพื่อพัฒนาชุมชนท้องถิ่นของตนเองได้

**มิติที่ 4 การเสริมสร้างและปรับปรุงกลไกในการตรวจสอบการปฏิบัติราชการของ**เทศบาลตำบลบ้านสวน

**4.1 มีการจัดวางระบบและรายงานการควบคุมภายใน ตามที่คณะกรรมการตรวจเงินแผ่นดินกำหนด (ไม่มี)**

**4.2 การสนับสนุนให้ภาคประชาชนมีส่วนร่วมตรวจสอบการปฏิบัติ หรือการบริหารราชการตามช่องทางที่สามารถดำเนินการได้ (ไม่มี)**

**4.3 การส่งเสริมบทบาทการตรวจสอบของสภาท้องถิ่น (ไม่มี)**

**4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต (ไม่มี)**